text: [{"text_idx": "#000001", "text": "I\u0301 F\u00f8royum bleiv midna\u0301ttarsangurin a\u0301 o\u0301lavs\u00f8ku avly\u0301stur og i\u0301 Danmark ba\u00f0 Mette danir um ikki at syngja jo\u0301lasa\u0301lmar. Ta\u00f0 var ju\u0301 so vandamiki\u00f0 at syngja saman. Men vi\u0301sindini, sum lo\u0301gu til grund fyri hesum tilm\u00e6lum og forbo\u00f0um, vo\u0301ru full i\u0301 feilum og halda ikki til gj\u00f8llari eftirkanning."}, {"text_idx": "#000002", "text": "Lesarar minnast bannini i\u0301mo\u0301ti \u00f8llum m\u00f8guligum sl\u00f8gum av sangi undir ni\u00f0url\u00e6singunum, og ennta\u0301 eftir at lati\u00f0 var upp aftur, ti\u0301 at hetta at syngja saman skuldi vera \u2018smittuvandi.\u2019 Ta\u00f0 vi\u0301sir seg, at hetta ey\u00f0kenda slagi\u00f0 av koronuvitloysi var bygt a\u0301 eina va\u0301naliga vi\u0301sindaliga kanning vi\u00f0 feilum i\u0301. Kirkjubla\u00f0i\u00f0 Church Times hevur s\u00f8guna:"}, {"text_idx": "#000003", "text": "Forbo\u00f0i\u00f0 kom sum u\u0301rslit av fra\u0301grei\u00f0ingum u\u0301r USA i\u0301 mars 2020, at 52 av 61 sangarum, sum h\u00f8vdu veri\u00f0 til venjing hja\u0301 ko\u0301rinum Skagit Valley Chorale i\u0301 Mount Vernon i\u0301 Washington, h\u00f8vdu eftirfylgjandi fingi\u00f0 koronu. Smittukeldan var d\u00f8md til at vera ein av ko\u0301rsangarunum, i\u00f0 var til venjingina, og sum seinni var\u00f0 kanna\u00f0ur positivur fyri virusin, og mettur at vera super-spja\u00f0arin."}, {"text_idx": "#000004", "text": "Los Angeles Times bru\u0301kti yvirskriftina (leystliga ty\u0301dd): \u201cEitt ko\u0301r valdi at hava venjing. Nu\u0301 hava ti\u0301ggjutals limir koronu og tveir eru dey\u00f0ir.\u201d (Upprunayvirskrift: \u201cA choir decided to go ahead with rehearsal. Now dozens of members have COVID-19 and two are dead.\u201d) Ein r\u00f8\u00f0 av vi\u0301sindaligum greinum vi\u0301stu til tilbur\u00f0in og kanningina av honum, sum landins heilsumyndugleikar framdu, og komu vi\u0301\u00f0a u\u0301t. Saman vi\u00f0 vaksandi semjuni um at luftbornir sma\u0301dropar bo\u0301ru smittuna millum fo\u0301lk, var\u00f0 allur innandura ko\u0301rsangur banna\u00f0ur."}, {"text_idx": "#000007", "text": "I\u0301 eini vi\u0301sindaligari grein sum a\u0301 enskum kallast \u201cThe Skagit County Choir COVID-19 Outbreak: Have we got it wrong?\u201d (leystliga umsett: \u201cKoronuu\u0301tbroti\u00f0 i\u0301 Skagit ko\u0301rinum: Hava vit tiki\u00f0 feil?\u201d eftirkanna og greina vi\u0301sindafo\u0301lkini upprunaligu da\u0301turnar fra\u0301 u\u0301tbrotinum i\u0301 mun til u\u0301tgivnar da\u0301tur um inkubatio\u0301nsti\u0301\u00f0. Tey koma til ta\u00f0 ni\u00f0urst\u00f8\u00f0u, at ta\u00f0 er \u201chv\u00f8rvandi li\u0301til sannli\u0301kindi fyri at hetta var eitt smittuu\u0301tbrot fra\u0301 eini einstakari smittukeldu (single point source outbreak), eins og sagt var vi\u0301\u00f0a, og sum ymisk model hava veri\u00f0 bygd a\u0301.\u201d"}, {"text_idx": "#000012", "text": "Greinin i\u0301 Church Times er verd at lesa i\u0301 fullum li\u0301ki."}]